**TÖRÖKSZENTMIKLÓSI TELEPÜLÉSI ÉRTÉKTÁR BIZOTTSÁG**

**SZERVEZETI ÉS MŰKÖDÉSI SZABÁLYZATA**

Törökszentmiklós Városi Önkormányzat Képviselő-testülete a magyar nemzeti értékek és hungarikumok gondozásáról szóló 114/2013. (IV. 16.) Korm. rendelet 3. § (1) bekezdése alapján a Törökszentmiklósi Települési Értéktár Bizottság Szervezeti és Működési Szabályzatát (a továbbiakban: SZMSZ) a következők szerint állapítja meg:

**I.  
ÁLTALÁNOS RENDELKEZÉSEK**

1. A bizottság hivatalos megnevezése: Törökszentmiklósi Települési Értéktár Bizottság
2. A bizottság székhelye: 5200 Törökszentmiklós, Kossuth Lajos út 135.
3. A bizottság létszáma: 7 fő
4. A Bizottság tagjai tevékenységüket díjazás nélkül végzik.
5. A bizottság tagjainak névsorát az SZMSZ függeléke tartalmazza.

**II.  
A BIZOTTSÁG FELADAT- ÉS HATÁSKÖRE**

A bizottság feladat- és hatáskörét a magyar nemzeti értékekről és a hungarikumokról szóló 2012. évi XXX. törvény, valamint a magyar nemzeti értékek és hungarikumok gondozásáról szóló 114/2013. (IV. 16.) Korm. rendelet tartalmazza.

**III.  
A BIZOTTSÁG MŰKÖDÉSE**

1. A bizottság a tevékenységét a magyar nemzeti értékekről és a hungarikumokról szóló 2012. évi XXX. törvény, valamint a magyar nemzeti értékek és hungarikumok gondozásáról szóló 114/2013. (IV. 16.) Korm. rendelet és az e szabályzatban foglaltak szerint végzi.
2. A bizottság üléseit szükség szerint, de legalább évente kétszer (minden év januárjában és júliusában) tartja.
3. A bizottság félévente, legkésőbb a félévet követő hónap utolsó napjáig (január 31. és július 31.) beszámol tevékenységéről Törökszentmiklós Városi Önkormányzat Képviselő­-testületének.
4. A Bizottság tagjait Törökszentmiklós Városi Önkormányzat Képviselő-testülete választja meg.
5. A bizottság ülését az elnök hívja össze. A bizottság ülésére a meghívót és az előterjesztéseket úgy kell megküldeni, hogy azokat a bizottság tagjai és az ülésre meghívottak az ülést megelőző 3. napon elektronikus úton megkaphassák. Indokolt esetben a bizottság telefonon is összehívható.
6. A bizottság ülésének időpontjáról, napirendjéről a bizottság elnöke a település lakosságát a www.torokszentmiklos.hu honlapon keresztül tájékoztathatja.
7. A napirendi témák előterjesztésének általános formája az írásbeli előterjesztés, de kivételes esetben a napirend szóban is előterjeszthető.
8. A bizottság elnökét akadályoztatása esetén a bizottság valamelyik, az elnök által felkért tagja helyettesíti.

**IV.  
A BIZOTTSÁG ÜLÉSEI**

1. A Bizottság ülése nyilvános.
2. A Bizottság ülését az elnök vezeti.
3. A bizottság határozatképességéhez a megválasztott bizottsági tagok több mint a felének a jelenléte szükséges. A határozatképességet a bizottság elnöke állapítja meg.
4. Az ülés megnyitása, a határozatképesség megállapítása után az elnök javaslatot tesz a napirendre, melyet a bizottságnak egyszerű többséggel kell elfogadni.
5. A bizottság elnöke napirendi pontonként megnyitja, vezeti, összefoglalja és lezárja a vitát.
6. A bizottság elnöke napirendi pontonként szavazásra bocsátja a határozati javaslatokat.
7. A Bizottság szakértő közreműködését veheti igénybe, akit a Bizottság ülésére meg kell hívni.
8. A Bizottság ülésén tanácskozási joggal részt vehet Törökszentmiklós város polgármestere és a Törökszentmiklósi Polgármesteri Hivatal jegyzője.

**V.**

**A BIZOTTSÁG DÖNTÉSHOZATALA**

1. A bizottság döntéseit, állásfoglalásait, javaslatait, véleményét és észrevételeit határozat formájában hozza. A döntéshozatalhoz a jelenlévő bizottsági tagok több, mint felének egyenlő szavazata szükséges.
2. A bizottság tagja döntéshozatalkor igennel vagy nemmel szavazhat, illetve tartózkodhat a szavazástól.
3. A bizottság a határozatait nyílt szavazással (kézfelemeléssel), egyszerű többséggel hozza.
4. A határozatokat külön-külön, a naptári év elejétől kezdődően folyamatos sorszámmal és évszámmal kell ellátni feltüntetve a döntéshozatal hónapját, napját és a TTÉBH (Törökszentmiklósi Települési Értéktár Bizottság Határozat) betűjelzést.
5. Bizottság nyilvántartást vezet a beérkezett, de értéktárba felvételre nem kerülő javaslatokról.

**VI.**

**A BIZOTTSÁG JEGYZŐKÖNYVE**

1. A bizottsági ülésről jegyzőkönyvet kell készíteni, amelynek tartalmaznia kell:

1. az ülés időpontját és helyét,
2. a jelenlévők nevét,
3. a tárgyalt napirendi pontokat,
4. a tanácskozás lényegét,
5. a hozott határozatokat, melyekben rögzíteni kell a bizottság javaslatait, állásfoglalását, véleményét,
6. A meghozott határozatok számát, a szavazati arányt, a határozat pontos szövegét, a végrehajtásért felelős nevét, a végrehajtás határidejét, továbbá – kérés esetén – a kisebbségi véleményt.
7. a szavazás számszerű eredményét és
8. a bizottság elnökének és a jegyzőkönyvvezető aláírását.

2. A jegyzőkönyv mellékletét képezi:

1. a tárgyalt írásbeli előterjesztés,
2. az írásban benyújtott kiegészítés,
3. a jelenléti ív.

3. A bizottság működésének szervezési, adminisztrációs feltételeit a Törökszentmiklósi Polgármesteri Hivatal biztosítja.

**VII.  
A BIZOTTSÁGI TAGOK JOGAI ÉS KÖTELEZETTSÉGEI**

1. A bizottsági tagok kötelesek a bizottság munkájában legjobb tudásuk, szakértelmük alapján aktívan részt venni, a bizottság üléséről való távolmaradást előre jelezni.
2. A bizottság tagjai tiszteletdíjban nem részesülnek, de a feladatuk ellátásával összefüggő indokolt költségek megtérítésére jogosultak.

**VIII.  
ZÁRÓ RENDELKEZÉSEK**

Ez a szabályzat elfogadásának napján lép hatályba.

Törökszentmiklós, 2015. február 03.

**Markót Imre**

**polgármester**

FÜGGELÉK

A TörökszentmiklósiTelepülési Értéktár Bizottság tagjai

|  |  |
| --- | --- |
| Név: | Lakcím: |
| Galsi Zoltán | 5200 Törökszentmiklós, Hunyadi út 16. |
| Molnár Jánosné | 5200 Törökszentmiklós, Petőfi út 58/a. |
| Forgácsné Molnár Anette | 5200 Törökszentmiklós, Széchényi út 134. |
| Csikós Sándor | 5200 Törökszentmiklós, Fáy A. Ltp. 7.ép. 1. lh. 2/8. |
| Csőke Tibor | 5200 Törökszentmiklós, Szabó Rektor út 24. |
| Héja László | 5200 Törökszentmiklós, Deák Ferenc út 43. |
| Hajnal László | 5200 Törökszentmiklós, Batthyány út 164. |

K. m. f.

|  |  |
| --- | --- |
| Markót Imre s. k.  polgármester | Dr. Majtényi Erzsébet s. k.  jegyző |

A kivonat hiteléül:

Herczeghné Ródon Ilona

főelőadó